Ballerup Kommunes klima
Den nordlige del af Ballerup Kommune er bakket, mens den sydlige del er mere flad. Bakkerne giver en smule mere nedbør, mens det flade og mere sandede område resulterer i en smule højere temperaturer om sommeren. Derudover giver den forholdsvis høje bebyggelsesgrad en såkaldt urbaneffekt, hvor byområderne bliver lidt varmere end det omgivende land, og der dannes oftere byger. Selv om Ballerup Kommune i november hører til landets ti solfattigste, får den set over hele året mere sol end landsgennemsnittet.
Da Danmark ligger i vestenvindsbæltet, og da luften tørrer ud på sin vej fra Nordsøen til Østsjælland, ligger den årlige nedbør i kommunen under landsgennemsnittet. Det lidt tørre klima påvirker også temperaturen positivt. Således ligger Ballerup Kommune i de fleste måneder i landets varmeste halvdel, ligesom den årlige gennemsnitstemperatur ligger en smule over landsgennemsnittet.
Læs mere om natur og landskab i Ballerup Kommune
Læs også om
Se alle artikler om Klima